section_heading: Najveći klupski uspjeh
paragraph_text: Godinu 2006. valja istaknuti kao povijesnu godinu "Jugovih" uspjeha. Osvojena su sva četiri moguća trofeja, u domaćim i međunarodnim natjecanjima, prvenstvo 2005./06., kup 2006., Euroliga 2005./06. i europski Superkup 2006. godine. Jug je nadmoćno osvojio sva četiri trofeja i 2016. godine, kad se prvi put domogao naslova europskog prvaka van domaćeg bazena.<ref>www.24sata.hr, "Dubrovnik slavi: Jug je četvrti put prvak Europe u vaterpolu!", objavljeno 4. lipnja 2016., pristupljeno 7. lipnja 2016. Sastav pobjedničke momčadi Juga 2016.: vratari Marko Bijač (proglašen najboljim vratarem završnoga turnira) i Toni Popadić-Batina, ostali igrači Marko Macan, Loren Fatović, Luka Lončar, Maro Joković, Xavier García, Marko Ivanković, Josip Vrlić, Felipe Perrone (proglašen najboljim igračem završnoga turnira), Hrvoje Benić, Paulo Obradović, trener Vjekoslav Kobešćak. Ovim naslovom Hrvatska je postala najuspješnija država u povijesti vaterpolske Lige prvaka. Njeni su klubovi 14 puta bili prvaci i 9 puta doprvaci, a talijanski 13 puta prvaci i 9 puta doprvaci. Savršenu sezonu Jug je okončao osvajanjem petoga trofeja, Europskog superkupa, pobjedom u Gružu nad talijanskom Bresciom 10:4. Dominaciju ilustrira podatak da je nakon prvih triju četvrtina Jug vodio 7:0.<ref>www.24sata.hr, "Nezapamćena dominacija: Jug stigao do petog trofeja sezone!", objavljeno i pristupljeno 14. prosinca 2016.